Tour First

Tour First, գրասենյակային երկնաքեր Դեֆանս թաղամասում (Կուրբևուա համայնք, Օ դը Սեն դեպարտամենտ, Իլ դը Ֆրանս երկրամաս, Ֆրանսիա)։ Ունենալով 231 մետր բարձրություն՝ այն զբաղեցնում է 26-րդ տեղը Եվրոպայի ամենաբարձր շենքերի ցանկում, 8-րդը՝ Եվրամիության երկրների ամենաբարձր շենքերի ցանկում և ամենաբարձր շենքն է (բայց ոչ կառույցը) Ֆրանսիայում։ Նկարագրություն Դեպի երկնաքեր կա ելք մետրոյի «Էսպլանադ դը լա Դեֆանս» և «Լա Դեֆանս» կայարաններից։ Վերևից դիտելիս շենքն ունի սովորական եռաթև աստղի տեսք, որը խորհրդանշում է Փարիզի ապահովագրողների միությունը։ Շենքի իրիկնային և գիշերային (ձմռանը՝ ժամը 17:30-ից մինչև հաջորդ օրվա 9:00) լուսավորությունը գույնով հաղորդում է հաջորդ օրվա եղանակի մասին։ Հիմնական բնութագրեր․ Շինարարությունն ավարտվել է 1974 թվականին, հիմնանորոգումը տեղի է ունեցել 2007-2011 թվականներին Բարձրությունը՝ 231 մ (սայրաձողով), 225 մ (ըստ տանիքի), 203 մ (ըստ վերին հարկի), մինչև հիմնանորոգումը, 1974-2011 թվականներին, 159 մ Հարկերը՝ 52 + 3 ստորգետնյա Վերելակները՝ 32 (առավելագույն արագությունը 7 մ/վ) Տարածքների մակերեսը՝ 86 707 մ² Ավտոկայանատեղեր՝ 139 Ճարտարապետներ՝ Կոն Պեդերսեն Ֆոքս, Պիեռ Դյուֆո Գլխավոր ինժեներ՝ Էգիս Գլխավոր կառուցապատող՝ Bouygues Bâtiment Île-de-France Սեփականատեր՝ Beacon Capital Partners Պատմություն Երկնաքերը կառուցել է Bouygues Bâtiment Île-de-France ընկերությունը՝ 1974 թվականին, և այն ժամանակ նրա բարձրությունը եղել է 159 մետր (39 հարկ)։ 2007 թվականի մարտից մինչև 2011 թվականի աշուն շենքը հիմնովին վերակառուցվել է, որի արդյունքում բարձրությունը դարձել է 231 մետր, իսկ հարկերի քանակը՝ 52։ Նախկինում երկնաքերը կոչվել է Tour CB 31 (1974), Tour UAP (1974-1998), Tour AXA (1998-2007) և Tour Assur (2007-2010)։ 2010 թվականից այն կոչվում է ներկայիս անվանումով՝ Tour First։ Հիմնական վարձակալներն են՝ Ernst & Young-ը (2011 թվականի նոյեմբերի դրությամբ՝ 3100 աշխատակից 17 հարկերում, որոնք զբաղեցնում են 33 500 մ² տարածք) և Euler Hermes-ը (2012 թվականի դրությամբ՝ 21 000 մ² տարածք)։ Ծանոթագրություններեր Արտաքին հղումներ Առաջին տուր (անգլերեն)(գերմ.) (Ֆրանսերեն) structurae.net կայքում La Défense. Livraison de la Tour Առաջին, la plus Haute de France (Ֆրանսերեն) lepoint.fr կայքում, 31 մարտի, 2011 թ Aude Motalier. Շրջագայություն Առաջին se hisse au sommet de la Défense (դիապորամա) (Ֆրանսերեն) batiactu.com կայքում, 8 ապրիլի, 2009 թ La Plus Haute Tour De France, Bouygues Livre La Tour First (Ֆրանսերեն) blog-habitat-durable.com կայքում, 1 ապրիլի, 2011 Արխիվացված սկզբնաղբյուրից